အသမ္ဘိန္နဓာတ်တော်

အသမ္ဘိန္န ဓာတ်မြတ်လှ၊ ပင့်ကြွ ၆-ဌာနာ။ အသမ္ဘိန္နဓာတ်တော် ၇-ဆူကို ပင့်ယူကိုးကွယ်ရာ ဌာနခြောက်ပါးဟူ၏။ မြတ်စွာဘုရားသခင် ပရိနိဗ္ဗာန်ပြုရာ၌ မပြိုကွဲ မပျက်စီးပဲ ကျန်ရစ်နေခဲ့သော ဓာတ်တော် ခုနစ်ပါး။ (၁) နဖူးသင်းကျစ်တော်ဓာတ် ဗြဟ္မာပြည်၌ တစ်ဌာန၊ (၂) အထက် လက်ယာ စွယ်တော်နှင့် ၎င်းညပ်ရိုးတော်ဓာတ် ၂-ဆူ တာဝတိံသာ စူဠာမုနိ၌ တစ်ဌာန၊ (၃) အောက်လက်ယာစွယ်တော် နဂါးပြည်၌ တစ်ဌာန၊ (၄) အောက်လက်ဝဲစွယ်တော် ကာလိင်္ဂရာဇ်နိုင်ငံမှ ဆောင်ယူ၍ သီဟိုဠ်ကျွန်း၌ တစ်ဌာန၊ (၅) အထက် လက်ဝဲစွယ်တော် (ဂန္ဓာရတိုင်း) သင်းတွဲပြည်၌ တစ်ဌာန၊ (၆) လက်ဝဲညှပ်ရိုးတော် လင်္ကာဒီပ မဟိယင်္ဂဏ၌ တစ်ဌာနဟု မူလကျမ်းဂန်တို့ကဆို၏၊ ထိုမှနောက်၌ကား ကျေးကုလားတို့ရန်မှ ကင်းလွတ်မှုအတွက် သီဟိုဠ်ကျွန်းမှ မြန်မာပြည်စစ်ကိုင်းကောင်းမှုတော်ကြီးသို့ အပြောင်းအလွှဲရှိသေး၏ဟု မှတ်ရာသည်။ ဖျာပုံတိုက်သစ်ဆရာတော် အဂ္ဂမဟာပဏ္ဍိတ အရှင်ဩဘာသာဘိဝံသ ရေးသားသော သုတေသန သရုပ်ပြအဘိဓာန်ကျမ်း ကိုးကား Category:ဗုဒ္ဓဘာသာ